open-index/open-wikipedia-markdown huggingface dataset:
Irma Vienola-Lindfors

**Irma Vienola-Lindfors** (7. toukokuuta 1930 Joensuu – 19. syyskuuta 2007 Helsinki) oli suomalainen balettitanssija, balettipedagogi ja tanssikriitikko.

Vieno-Lindfors aloitti Maggie Gripenbergin modernin tanssin oppilaana mutta siirtyi sitten klassiseen balettiin. Hän sai 1950 kiinnityksen oopperan balettikuoroon ja tanssi solistitanssijana 1954–1958. Hän oli jäsenenä monissa 1950-luvun elokuvissa esiintyneessä oopperan tanssiryhmässä.

Oma tanssijanura päättyi, kun hän solmi avioliiton arkkitehti Teuvo Lindforsin kanssa ja perusti perheen. Hän kuitenkin jatkoi 1959–1966 opettajana kahdessa balettikoulussa. Hän toimi vapaana tanssikriitikkona ja -kirjoittajana 1959–1973 ja Helsingin Sanomissa vuodesta 1974 eläkkeelle jäämiseen saakka.

Vienola-Lindfors oli yksi Kansantanssi- ja musiikkiryhmä Katrillin perustajista.

Koreografi Tiina Lindfors on hänen tyttärensä.

## Teokset
* Irma Vienola-Lindfors, Raoul af Hällström: *Suomen Kansallisbaletti 1922–1972*, Fazer, 1981

## Lähteet
Vanja Milinković-Savić

**Vanja Milinković-Savić** (, s. 20. helmikuuta 1997 Ourense, Espanja) on Espanjassa syntynyt serbialainen jalkapallomaalivahti, joka edustaa Italian Serie A:ssa pelaavaa Napolia lainalla saman sarjan Torinosta.

## Ura
### Seurajoukkueura
Milinković-Savić on FK Vojvodinan kasvatti. Hän siirtyi seurasta Englannin Valioliigan Manchester Unitediin heinäkuussa 2014. Hänet lähetettiin kuitenkin seuraavana päivänä lainasopimuksella takaisin vanhaan seuraansa. Kaudella 2014–2015 Milinković-Savić pelasi Serbian superliigassa 17 ottelua. Kesäkuussa 2015 hän palasi takaisin manchesterilaisseuraan.

Kaudella 2016–2017 Milinković-Savić edusti puolalaista Lechia Gdańskia. Italialaisseura Torino osti hänet vuonna 2017, mutta pelattuaan seuran edustusjoukkueessa kaudella 2017–2018 yhden Serie A -ottelun ja kolme Italian cupin ottelua hän sai pitkään odottaa seuraavaa otteluaan Torinon pelaajana. Hän oli Torinosta lainalla Italian SPAL:issa ja Ascolissa sekä kaudella 2019–2020 Belgian Standard Liègessä, jossa hän pelasi kolme Eurooppa-liigan ottelua, mutta muutoin peliaika jäi näissäkin seuroissa vähäiseksi. Kaudella 2020–2021 Milinković-Savić pelasi Torinossa viisi Serie A -ottelua mutta seuraavilla kausilla jo 27 ja täydet 38 ottelua. Kaudella 2023–2024 hän pelasi Serie A:ssa 36 ottelua ja kaudella 2024–2025 37 ottelua.

Heinäkuussa 2025 Milinković-Savić siirtyi Torinosta saman sarjan Napoliin yksivuotisella lainasopimuksella. Lainasopimus velvoittaa Napolin ostamaan Milinković-Savićin pysyvästi 21,5 miljoonalla eurolla.

### Maajoukkueura
Milinković-Savić on edustanut Serbiaa monissa eri nuorten maajoukkueissa. Vuonna 2014 hän toimi alle 19-vuotiaissa Predrag Rajkovićin varamaalivahtina ikäluokan EM-kilpailuissa, joissa Serbia selvisi välieriin. Myös vuoden 2015 alle 20-vuotiaiden MM-kilpailuissa, joissa Serbia saavutti kultaa, Milinković-Savić toimi Rajkovićin varamaalivahtina.

Milinković-Savić olisi voinut edustaa aikuisten maajoukkuetasolla joko Serbiaa, synnyinmaataan Espanjaa tai isänsä synnyinmaata Bosniaa ja Hertsegovinaa. Hän pelasi Serbian A-maajoukkueessa ensimmäisen ottelunsa marraskuussa 2021. MM-kilpailuissa 2022 hän pelasi joukkueensa kaikki kolme ottelua. Hän on pelannut elokuun alkuun 2025 mennessä 19 A-maaottelua.

## Muuta
Milinković-Savić syntyi Espanjassa, jossa hänen isänsä, bosniahertsegovinalaissyntyinen Nikola Milinković pelasi tuolloin jalkapalloa. Myös Milinković-Savićin isoveli, Sergej Milinković-Savić on ammattilaisjalkapalloilija, joka edusti vuosina 2015–2023 italialaista SS Laziota ja on myös alle 20-vuotiaiden maailmanmestari.

## Saavutukset
**[[Serbian jalkapallomaajoukkue|Serbia]]**
* Alle 20-vuotiaiden MM-kilpailut: kultaa (2015)

## Lähteet
RN Ariete

**RN Ariete** () oli Italian kuninkaallisen laivaston vuonna 1943 valmistunut Ariete-luokan torpedovene.

## Valmistus

Alus tilattiin Genovasta Ansaldolta, missä köli laskettiin 15. heinäkuuta 1942. Alus laskettiin vesille 6. maaliskuuta 1943 ja liitettiin laivastoon vielä samana vuonna 5. elokuuta.

## Palvelus
Alus luovutettiin 30. huhtikuuta 1949 sotakorvauksena Jugoslavialle, joka liitti sen laivastoonsa nimellä *Dumitor*. Alus poistettiin palveluksesta 1963.

## Lähteet
*
*
*

### Viitteet
Renaldas Seibutis

**Renaldas Seibutis** (s. 23. heinäkuuta 1985 Šventoji, Liettuan SNT, Neuvostoliitto) on liettualainen koripalloilija.

Heittävänä takamiehenä pelaava Seibutis on pelannut urallaan kotimaansa lisäksi muun muassa Kreikassa ja Turkissa.

Liettuan maajoukkueessa Seibutis on voittanut pronssia vuoden 2010 MM-kilpailuista ja EM-hopeaa Sloveniasta 2013 sekä vuoden 2015 kilpailuista. Kesäolympialaisissa hän sijoittui Liettuan joukkueessa kahdeksanneksi Lontoossa 2012.

## Lähteet
* Renaldas Seibutis Bio, Stats and Results  Olympics at Sports-Reference.com 
* Profiili archive.fiba.com 
* Profiili euroleague.net 
* Renaldas Seibutis basketball profile eurobasket.com 

### Viitteet
Lost in Space

**Lost in Space** voi tarkoittaa ainakin seuraavia:

* *[[Matkalla avaruuteen (vuoden 1965 televisiosarja)|Matkalla avaruuteen]]* (*Lost in Space*), vuosina 1965–1968 CBS:llä esitetty yhdysvaltalainen tieteissarja
* *[[Matkalla avaruuteen (vuoden 2018 televisiosarja)|Matkalla avaruuteen]]* (*Lost in Space*), vuonna 2018 Netflixillä alkanut yhdysvaltalainen tieteissarja
* *[[Lost in Space – matkalla avaruuteen]]* (*Lost in Space*), 1960-luvun televisiosarjaan perustuva elokuva vuodelta 1998
* *[[Lost in Space (albumi)|Lost in Space]]*, Aimee Mannin musiikkialbumi vuodelta 2002
* *[[Lost in Space Part 1]]* ja *[[Lost in Space Part 2|Part 2]]*, Avantasia-yhtyeen EP-julkaisut vuodelta 2007.
Pedro Chirivella

**Pedro Chirivella Burgos** (s. 23. toukokuuta 1997 Valencia) on espanjalainen jalkapalloilija, joka edustaa Ranskan Ligue 1:ssa pelaavaa Nantesia. Oikeajalkainen Chirivella on pelipaikaltaan keskikenttäpelaaja.

## Ura
### Seurajoukkueura
Chirivella siirtyi vuonna 2013 kotikaupunkinsa Valencia CF:stä englantilaisen Liverpoolin juniorijoukkueeseen. Seuran edustusjoukkueessa hän debytoi syyskuussa 2015, kun hän tuli vaihdosta kentälle Eurooppa-liigan ottelussa Girondins de Bordeaux’ta vastaan. Valioliigassa hän debytoi samalla kaudella Swanseaa vastaan. Kevätkauden 2017 hän oli lainalla Eredivisien Go Ahead Eaglesissa, jossa teki 17 liigaottelussa kaksi maalia. Kaudella 2017–2018 hän pelasi 31 Alankomaiden pääsarjaottelua lainasopimuksella Willem II:ssa. Keväällä 2019 hän oli lainalla Segunda Divisiónin Extremadurassa, muttei ollut pelikelpoinen, koska sopimuksen ratifiointi myöhästyi määräajasta. Kaudella 2019–2020 Chirivella pelasi Liverpoolin ykkösjoukkueessa muutaman cupottelun ensimmäisen kerran kauden 2015–2016 jälkeen.

Kesällä 2020 Chirivella siirtyi Liverpoolista ranskalaiseen Nantesiin aluksi kolmivuotisella sopimuksella. Debyyttikaudellaan Nantesissa Chirivella vakiinnutti paikkansa joukkueen avauskokoonpanossa ja pelasi kaudella 32 pääsarjaottelua. Ensimmäisen maalinsa Nantesin pelaajana Chirivella teki 22. syyskuuta 2021 Ligue 1 -ottelussa Brestiä vastaan. Toukokuussa 2022 hän voitti Ranskan cupin. 

Chirivellasta tuli elokuussa 2023 Nantesin kapteeni.

### Maajoukkueura
Chirivella pelasi vuosina 2013–2014 Espanjan alle 17-vuotiaiden maajoukkueessa 12 ottelua tehden kaksi maalia.

## Lähteet
Gilbert Diendéré

**Gilbert Diendéré** (s. 1960 ?) on burkinalainen upseeri. Hän toimi Burkina Fason  väliaikaisena valtionpäämiehenä 17.–23. syyskuuta 2015.

Diendéré johti *Kansallisen demokratianeuvoston* nimeä kantavaa sotilasjunttaa, joka kaappasi vallan Burkina Fasossa 17. syyskuuta 2005 ja syrjäytti presidentti Michel Kafandon. Diendéré tunnetaan vuonna 2014 syrjäytetyn presidentti Blaise Compaorén kannattajana.

Vuonna 1987 oli Burkina Fasossa vallankaappaus, joka johti Blaise Compaorén pitkään valtakauteen. Vallankaappauksen yhteydessä surmattiin maan presidentti Thomas Sankara. Diendérén on väitetty olleen keskeisenä tekijänä vallankaappauksessa. Vuodesta 1987 hänet tunnettiin Blaise Compaorén uskollisena tukijana ja hän palveli eliittirykmentin komentajana. Vuonna 2014 Michel Kafandon väliaikaishallitus erotti hänet tehtävistään.

Diendéré on tyrmännyt huhut, joiden mukaan 2014 syrjäytetty Compaoré olisi ollut kaappauksen taustavaikuttaja. Vakituinen armeija ei hyväksynyt Diendérén johtaman presidentin turvakaartin tekemää vallankaappausta eikä myöskään Länsi- Afrikan talousyhteisö ECOWAS. Neuvottelujen jälkeen Diendéré erosi tehtävistään 23. syyskuuta 2015 ja totesi kaappauksen olleen ajan ja resurssien tuhlausta.

Kaappauksen kuivuttua kokoon Burkina Fason hallitus jäädytti Diendérén ja muiden siihen osallistuneiden pankkitilit. Diendéré katsoi viisaammaksi siirtyä Vatikaanin suurlähetystön suojiin. Saatuaan vakuutuksen henkensä säästymisestä hän antautui hallitukselle. 1. lokakuuta 2015.

Lokakuun 2015 kaappaukseen osallistuneet joutuivat oikeudessa vastaamaan syytteisiin. Diendéré joutui vastaamaan kysymyksiin osuudestaan tapahtumiin, jotka johtivat maan entisen presidentin, Thomas Sankaran kuolemaan. Oikeudenkäynnissä Diendérén todettiin suunnitelleen kaappausyrityksen yhdessä vaimonsa kanssa, ja molemmat tuomittiin pitkiin vankeusrangaistuksiin. Diendérén tuomion pituudeksi määrättiin 30 vuotta ja vaimolle 20 vuotta. Heidät todettiin syylliksiksi myös kaappausyrityksen aikaisiin murhiin.  

## Lähteet

## Aiheesta muualla
* http://www.ibtimes.com/who-gilbert-diendere-burkina-faso-military-general-leads-coup-overthrows-transitional-2101579/ 
* http://www.bbc.com/news/world-africa-34334430
Jonas Hofmann

**Jonas Hofmann** (s. 14. heinäkuuta 1992 Heidelberg) on saksalainen jalkapalloilija, joka edustaa Bundesliigassa pelaavaa Bayer 04 Leverkusenia. Oikeajalkainen Hofmann on pelipaikaltaan hyökkäävä keskikenttäpelaaja tai oikea laitahyökkääjä.

## Ura
### Seurajoukkueura
Hofmann on TSG 1899 Hoffenheimin kasvatti. Hän pelasi seuran kakkosjoukkueessa vuonna 2011 viisi ottelua tehden niissä kaksi maalia. Heinäkuussa 2011 Hofmann siirtyi Borussia Dortmundin organisaatioon. Hän pelasi seuran kakkosjoukkueessa vuosina 2011–2014, tehden 71 pelissä 15 maalia. Seuran edustusjoukkueessa Bundesliigassa Hofmann debytoi joulukuussa 2012 vanhaa seuraansa Hoffenheimiä vastaan. Avausmaali syntyi elokuussa 2013 Eintracht Braunschweigin verkkoon. Hän voitti seuran kanssa DFB-Supercupin sekä vuosina 2013 että 2014. Kaudella 2013–2014 hän debytoi myös Mestarien liigassa pelaten kahdeksan ottelua.

Syyskuussa 2014 Hofmann siirtyi lainalle saman sarjan 1. FSV Mainz 05:een. Hän pelasi kauden aikana ainoastaan kymmenessä bundesliigaottelussa tehden niissä kolme maalia. Kaudeksi 2015–2016 Hofmann palasi takaisin Dortmundiin. Hän pelasi syyskauden aikana seitsemän liigaottelua. Kaikkiaan hän pelasi Dortmundissa 38 bundesliigaottelua, joissa teki kolme ja syötti yhdeksän maalia. Mestarien liigassa hän pelasi kahdeksan ja Eurooppa-liigassa kolme ottelua.

Tammikuussa 2016 Hofmann siirtyi saman sarjan Borussia Mönchengladbachiin kahdeksan miljoonan euron siirtosummalla. Hän pelasi seurassa 184 bundesliigaottelua, joissa hän teki 40 maalia ja antoi niin ikään 40 maalisyöttöä. Mestarien liigassa hän pelasi seitsemän ottelua ja teki maalin lokakuussa 2020 vierasottelussa Interiä vastaan. Eurooppa-liigassa hän pelasi kuusi ottelua ja teki yhden maalin. 

Hofmann siirtyi Bayer Leverkuseniin 10 miljoonan euron siirtosummalla kesällä 2023 ja voitti debyyttikaudellaan Leverkusenissa Saksan mestaruuden ja Saksan cupin. Hän on pelannut Leverkusenissa kauden 2024–2025 loppuun mennessä 43 bundesliigaottelua, joissa hän on tehnyt seitsemän ja syöttänyt 11 maalia. Mestarien liigassa hän on pelannut neljä ottelua. Eurooppa-liigassa hän on tehnyt kaksi maalia pelaamissaan yhdeksässä ottelussa.

### Maajoukkueura
Hofmann on edustanut Saksaa alle 18- ja alle 21-vuotiaissa. Alle 21-vuotiaiden maajoukkueessa hän pelasi vuosina 2013–2014 kymmenen ottelua tehden niissä viisi maalia. Saksan A-maajoukkueessa hän pelasi ensimmäiset ottelunsa lokakuussa 2020 ystävyysottelussa Turkkia ja marraskuussa 2020 ystävyysottelussa Tšekkiä vastaan. Ensimmäisen maajoukkuemaalinsa hän teki MM-karsintaottelussa Armeniaa vastaan syyskuussa 2021. Hän tuli MM-kilpailuissa 2022 vaihdosta kentälle otteluissa Japania ja Espanjaa vastaan.

Hofmann on pelannut toukokuun 2025 loppuun mennessä 23 A-maaottelua ja tehnyt neljä maalia. Otteluista kaksi on ollut MM-lopputurnausotteluita, seitsemän MM-karsintaotteluita ja kuusi Kansojen liigan otteluita.

## Saavutukset
**[[Borussia Dortmund]]**
* DFL-Supercup: 2013, 2014
**[[Bayer 04 Leverkusen|Bayer Leverkusen]]**

* Bundesliiga: 2023–2024
* Saksan cup: 2023–2024
* DFL-Supercup: 2024

## Lähteet
Voitolla yöhön

**Voitolla yöhön** voi tarkoittaa seuraavia asioita:

* ”Voitolla yöhön”, JVG-yhtyeen kappale vuodelta 2013
* *[[Voitolla yöhön (albumi)|Voitolla yöhön]]*, JVG-yhtyeen albumi vuodelta 2014
* *[[Voitolla yöhön (televisiosarja)|Voitolla yöhön]]*, MTV3-kanavalla esitettävä viihdeohjelma
Euzhan Palcy

**Euzhan Palcy** (s. 13. tammikuuta 1958, Martinique, Ranska) on ranskalainen elokuvaohjaaja ja -käsikirjoittaja, joka tunnetaan etenkin vuoden 1989 elokuvasta *[[Valkoinen kuiva kausi]]*. Se perustuu André Brinkin samannimiseen romaaniin, ja sen pääosissa näyttelevät Donald Sutherland, Susan Sarandon ja Marlon Brando.

*Valkoisen kuivan kauden* myötä Palcystä tuli ensimmäinen musta naispuolinen elokuvaohjaaja, joka on päässyt tekemään elokuvaa suuren Hollywood-studion (MGM) kanssa. Hän on myös ensimmäinen musta naisohjaaja, jonka tuotannosta New Yorkin modernin taiteen museo on järjestänyt takautuvan näyttelyn. Palcy oli myös ensimmäinen musta César-palkinnon voittaja ja Venetsian elokuvajuhlien ensimmäinen palkittu musta ohjaaja. 

Karibianmeren Martiniquen saarella syntynyt Palcy on opiskellut Sorbonnen yliopistossa ja Louis Lumière -elokuvakoulussa Pariisissa. Hänen esikoiselokuvansa *[[Mustat kadut]]* (1983) kertoo Martiniquen sokeriruokoplantaasien työläisistä 1930-luvulla Joseph Zobelin romaanin *La Rue Cases-Nègres* pohjalta.

## Filmografiaa
* Mustat kadut (*La Rue Cases-Nègres*, 1983)
* Valkoinen kuiva kausi (*A Dry White Season*, 1989)
* Maailman lapset (*Comment vont les enfants*, 1990, episodi ”Hassane”)
* Kuoleman loukku (*The Killing Yard*, 2001)

## Lähteet

## Aiheesta muualla
*
*
Herman Olof Gummerus

**Herman Olof Johannes Gummerus** (11. lokakuuta 1909 Helsinki – 8. huhtikuuta 1996) oli suomalainen taideteollisuuden viennin edistäjä 1900-luvun loppupuolella.

Herman Olof Gummerus oli sortokausien aktivisti Herman Gummeruksen poika. Hän kasvoi kansainvälisessä ympäristössä, sillä isä toimi diplomaattina, esimerkiksi vuosina 1919–1925 Suomen Italian-lähettiläänä Roomassa. Hän kävi kansainvälistä koulua Roomassa ja jatkoi opintojaan Pariisissa ja New Yorkissa.

H. O. Gummerus oli suhdetoimintamies, jonka taitoa tarvittiin Suomen asioiden edistämisessä. Helsingin olympialaisten 1940 valmisteluvaiheessa hänet pestattiin kisojen lehdistötoimistoon, jossa hän työskenteli vuosina 1938–1940. Toisen maailmansodan jälkeen hän suuntasi energiansa suomalaisen muotoilun viennin edistämiseen. Aluksi hänen työsuhteensa oli Arabian ja Nuutajärven lasin mainos- ja PR-päällikkö. Vuodesta 1952 alkaen hän oli Suomen taideteollisuusyhdistyksen toimitusjohtaja.

Tehokkaimmin viennin edistäminen onnistui Milanon triennaalin kautta. Gummerus oli sen Suomen-osaston komissaarina ja kansainvälisen tuomariston jäsenenä kolmen vuoden välein vuosina 1951–1960. Hän markkinoi suomalaisia tuotteita ulkomaille ja levitti kotimaahan tietoa suomalaisten saavuttamista muotoilumitaleista. Näin hän edisti esimerkiksi Kaj Franckin, Tapio Wirkkalan, Rut Brykin, Dora Jungin, Nanny Stillin, Toini Muonan, Timo Sarpanevan ja Kyllikki Salmenhaaran tuotteita. Toinen foorumi oli Yhdysvaltojen markkinoille suunnattu yhteispohjoismainen taideteollisuusnäyttely, jonka pääkomissaarina Gummerus toimi vuosina 1958–1973. — Gummerus sai professorin arvon vuonna 1976.

## Lähteet

## Kirjallisuutta
* 
* 

## Aiheesta muualla
*
Satu Salminiitty

**Satu Salminiitty** (s. 1959) on suomalainen runoilija.

## Teoksia
* *Aikataika* : runoja. WSOY 1981
* *Paratiisiaavistus* : runoja. WSOY 1983
* *Elämän huoneet*. WSOY 1986
* *Raottuvien ovien valo* : runoja. WSOY 1989
* *Palava kirja*. WSOY 1991
* *Huumaava yksinäisyys* : romaani. WSOY 1992
* *Ilmalapsi* : runoja. WSOY 1995

## Palkinnot
* J. H. Erkon kirjoituskilpailu 1981
* Kalevi Jäntin palkinto 1990

## Lähteet
Sojuz TMA-08M

**Sojuz TMA-08M** () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 28. maaliskuuta 2013 Baikonurin kosmodromilta Kazakstanista mukanaan kolme avaruuslentäjää ja rahtia asemalle.

Avaruuslennolle osallistuneet toimivat ISS-aseman Retkikunta 35:n täydennysmiehistönä. 
Alus toimi ISS:n pelastusaluksena kunnes palasi maahan syyskuussa 2013.

## Miehistö
* Pavel Vinogradov, Venäjän avaruusjärjestö, päällikkö
* Aleksandr Misurkin, Venäjän avaruusjärjestö
* Christopher J. Cassidy, NASA

### Varamiehistö
* Oleg Kotov, Venäjän avaruusjärjestö, päällikkö
* Sergei Rjazanski, Venäjän avaruusjärjestö
* Michael S. Hopkins, NASA

## Lähteet

## Aiheesta muualla
VIXX

**VIXX** (koreaksi: 빅스) on kuusihenkinen eteläkorealainen poikabändi joka on Jellyfish Entertainmentin alaisuudessa. Kaikki jäsenet osallistuivat Mnet:in selviytymistosi-tv-ohjelmaan MyDOL ja valittiin karsinnasta katsojaäänien perusteella. Myös nimi VIXX valittiin katsojaäänien perusteella. VIXX koostuu N:stä, Leosta, Kenistä, Hongbinista ja Hyukista. He ovat pääasiassa tunnettuja konsepti- tai suorituskykyryhmänä joiden musiikki, sanat, koreografia ja ylipäätänsä lavaesiintymiset ovat muotoiltu yhteen kertomaan tarinaa.

## Historia

### Ennen debyyttiä
Ennen debytoimista VIXXin jäsenet olivat kuusi kymmenestä osallistujasta Mnetin tosi-tv-ohjelmassa MyDOL. N, Leo, Hongbin ja Ravi olivat mukana Brian Joon Let this die musiikkivideossa. N, Leo ja Ravi olivat myös mukana Seo In-gukin ”Shake it Up”:ssa. Hongbin oli mukana Seo In-gukin ”Tease me”:ssa.

### 2012: ''Super Hero'' ja ''Rock Ur Body''
VIXX debytoi ”Super Herolla” toukokuun 24. 2012 M! Countdownissa. Heidän ensimmäinen esiintyminen ulkomailla oli Otakon Conventionissa Baltimoressa, Marylandissa heinäkuun 27.

Elokuun 14. VIXX julkaisi toisen single albuminsa, kuten myös musiikkivideon nimikappaleelle ”Rock Ur Body”. Ryhmä myös osallistui 2012 KCONiin lokakuun 13.

## Jäsenet

## Entiset jäsenet

## Filmografia

### Televisiodraamat

### Tosi-tv-ohjelmat

## Palkinnot ja ehdokkuudet
VIXX on saanut 23 palkintoa eteläkorealaisilta ja kansainvälisiltä tapahtumilta. He alkoivat saada tunnustusta 2013, vuosi debyytin jälkeen. He saivat ensimmäisen palkintonsa SBS MTV Best of The Best 2013 parhaasta alokasryhmästä ja saivat ensimmäisen pääpalkinnon Bonsang Award 23. Seuol Music Awardseilla. He saivat ensimmäisen musiikkiohjelmapalkinnon Music Bankissa Voodoo Doll:illa.

## Aiheesta muualla
* VIXX Virallinen Korea nettisivu
* VIXX Virallinen
Kreikan parlamenttivaalit 2015 (syyskuu)

**Kreikan vuoden 2015 toiset parlamenttivaalit** järjestettiin 20. syyskuuta 2015. Vaaleissa valittiin 300 jäsentä seuraavalle nelivuotiskaudelle Kreikan parlamenttiin.

Vaalit järjestettiin etuajassa, koska Aléxis Tsípras erosi pääministerin tehtävistä elokuussa 2015 Tsíprasin hallituksen menetettyä parlamentin enemmistön tuen päähallituspuolue Syrizan sisäisen hajaannuksen seurauksena. Edelliset parlamenttivaalit olivat vuoden 2015 tammikuun parlamenttivaalit, joissa Syriza nousi valtaan.

Vaaleissa äänioikeutettuja oli noin 9&nbsp;840&nbsp;500 ja ääniä annettiin noin 5&nbsp;566&nbsp;000. Äänestysprosentti oli 56,57. Vaaleissa kahdeksan puoluetta läpäisi kolmen prosentin äänikynnyksen ja sai edustajia parlamenttiin. 6,41&nbsp;% äänistä meni puolueille, jotka eivät läpäisseet äänikynnystä.

Vaalien voittaja oli edellisten vaalien tapaan Tsíprasin johtama vasemmistoliitto Syriza, joka sai 35,46 prosenttia äänistä ja 145 parlamenttipaikkaa, sillä kreikkalaisessa vaalijärjestelmässä suurin puolue saa ääniosuuden tuomien paikkojen lisäksi 50 lisäpaikkaa. Syrizan ja Itsenäiset kreikkalaiset (ANEL) -puolueen muodostama aikaisempi hallituskoalitio sai yhdessä 155 paikkaa ja näin jälleen parlamentin enemmistön. Vaalien jälkeen muodostettiin Tsíprasin II hallitus.

## Tulokset

Vaalien tulokset olivat:

## Tulokset vaalipiireittäin

Vaalien tulokset vaalipiireittäin (56 kpl) olivat:

### Suurin puolue vaalipiireittäin

### Puolueiden paras ja heikoin vaalipiiri

## Lähteet

## Aiheesta muualla
Kreikan parlamenttivaalit 2015

**Kreikan parlamenttivaalit 2015** voi viitata seuraaviin vaaleihin:

* Kreikan parlamenttivaalit tammikuussa 2015
* Kreikan parlamenttivaalit syyskuussa 2015

## Katso myös

* Kreikan kansanäänestys 2015
HMS Flying Fish (J370)

**HMS Flying Fish** (viirinumero J370) oli Britannian kuninkaallisen laivaston Algerine-luokan miinanraivaaja toisessa maailmansodassa. Aluksen piti olla alun perin Kanadan laivaston *HMCS Tillsonburg*, mutta siitä luovuttiin jo ennen vesillelaskua ja siirrettiin Britannialle.

## Valmistus

Alus tilattiin nimellä *HMCS Tillsonburg* Torontosta Redfern Constructionilta, missä köli laskettiin 30. lokakuuta 1943 telakkanumerolla 55. Alus laskettiin vesille 16. helmikuuta 1944 ja otettiin palvelukseen 14. lokakuuta.

## Palvelus
Alus luovutettiin 1951 Ceylonille, jossa se oli samalla perustettavana olevan laivaston ensimmäinen alus *HMCyS Vijaya*. Alus oli estämässä salakuljetusta sekä valvomassa laittomien siirtolaisten liikkumista. Se teki koulutuspurjehdukset Malediiveille ja Burmaan. Alus piti osallistua 1952 Britteinsaarilla kuningatar Elizabeth II:n kruunajaisten yhteydessä pidettyyn laivastokatselmukseen, mutta telakalla tehtävien korjausten vuoksi se ei kuitenkaan osallistunut varsinaiseen katselmukseen.

Alus upposi 1963 myrskyssä Mannarinlahdella.

## Lähteet
*
*
*

### Viitteet
HMS Hound (J307)

**HMS Hound** (viirinumerot J307 ja M307) Britannian kuninkaallisen laivaston vuonna 1942 valmistunut Algerine-luokan miinanraivaaja.

## Valmistus

Alus tilattiin Renfrew'stä Lobnitz et Companyltä, missä köli laskettiin 2. joulukuuta 1941. Alus laskettiin vesille 29. heinäkuuta 1942 ja liitettiin laivastoon vielä saman vuoden lopulla 11. joulukuuta.

## Palvelus
Alus romutettiin 1. syyskuuta 1962 Troonissa.

## Päälliköt
Aluksen päälliköinä olivat:
*Arthur Hugh Wynne-Edwards (1. marraskuuta 1942 - joulukuu 1942)
*Andrew Douglas Holden (joulukuu 1944 - 24. syyskuuta 1945)
*Frederick Bradley (24. syyskuuta - loppuvuosi 1945)

## Lähteet
*
*

### Viitteet
HMS Hydra (J275)

**HMS Hydra** (viirinumero J275) Britannian kuninkaallisen laivaston Algerine-luokan miinanraivaaja.

## Valmistus

Alus tilattiin Renfrew'stä Lobnitz et Companyltä, missä köli laskettiin 31. tammikuuta 1942. Alus laskettiin vesille vielä samana vuonna 29. syyskuuta ja valmistui 12. helmikuuta 1943.

## Palvelus
Alus liitettiin 20. helmikuuta 1943 Rosythin alaisuudessa toimivaan 18. miinanraivaajalaivueeseen, joka siirrettiin toukokuussa Noreen. Alus raivasi vuoden 1943 laivueen mukana miinoja Pohjanmerellä sekä suojasi 1943-1944 Jäämeren saattueita kuten JW55B ja JW57 Kuolaan.

Alus osallistui 6. kesäkuuta 1944 Normandian maihinnousuun operaatio Neptunessa. Alus osui miinaan 10. marraskuuta 1944 Ostendin sataman suulla ja hinattiin Sheernessiin, jossa se todettiin korjauskelvottomaksi. Alus myytiin romutettavaksi Graysiin Essexiin T. W. Wardille, jonne se saapui 28. lokakuuta 1944. Alus romutettiin 1947 Graysissä.

## Lähteet
*
*

### Viitteet
Maria Autio

**Maria Autio** (s. 1967) on suomalainen kirjailija.

Autio valmistui filosofian maisteriksi 1995 Turun yliopistosta pääaineenaan kotimainen kirjallisuus. Hän työskenteli vapaana toimittajana ja kirjastonhoitajana ennen ryhtymistään vapaaksi kirjailijaksi.

Vuonna 1987 Autio voitti J. H. Erkon runokilpailun. Hänen esikoisrunokokoelmansa *Valkoinen ruletti* ilmestyi vuonna 1988 (Wsoy). Sen jälkeen hän on kirjoittanut neljä nuortenromaania, jotka on julkaissut Karisto. Kaikki Aution nuortenkirjat ovat perimmältään selviytymistarinoita, joiden lopusta löytyy vaikeuksista huolimatta valoa.

Vuonna 2005 ilmestyi Aution ensimmäinen nuortenkirja, koulukiusaamista käsittelevä *Paperisudet*. Hänen toinen nuortenromaaninsa *Ajatustenlukija* oli Topelius-palkintoehdokkaana 2012. Siinä kuvataan lukioikäisen nuoren itsenäistymistä, ystävyyttä ja uusperheen ongelmia. *Varjopuutarha* (2014) kertoo lievästi autistisesta tytöstä, joka käy lukiota ja tutkii betonilähiön laidalta löytyvää, 1700-luvulta peräisin olevaa puutarhaa ja sen jäänteitä . Hän joutuu kuitenkin uhatuksi ja kamppailemaan selviytyäkseen. Omat haasteensa on myös *Lohikäärmekesän* (2018) kahdella tytöllä, joista toinen ei pääsekään siihen lukioon, mihin on pyrkinyt . Hän alkaa pohtia, mitä alaa hän oikeasti  haluaisi  opiskella. Molempien tyttöjen ja melkein koko pikkukaupungin elämään kietoutuu erikoinen lahko, joka ei olekaan niin aurinkoinen paikka kuin voisi ensin luulla. 

Maria Autio on kotoisin Rovaniemeltä ja Loviisasta. Nykyisin hän asuu Espoossa.

## Teoksia
* *Valkoinen ruletti* : runoja. WSOY, 1988
* *Paperisudet*. Karisto, 2005
* *Ajatustenlukija*. Karisto, 2011
* *Varjopuutarha*. Karisto, 2014
* *Lohikäärmekesä*. Karisto, 2018 

## Palkinnot ja ehdokkuudet
* J. H. Erkon kirjoituskilpailu 1987
* Topelius-palkintoehdokkuus 2012

## Lähteet
Sojuz TMA-09M

**Sojuz TMA-09M** () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 28. toukokuuta 2013 Baikonurin kosmodromilta Kazakstanista mukanaan kolme avaruuslentäjää ja rahtia asemalle.

Avaruuslennolle osallistuneet toimivat ISS-aseman Retkikunta 36:n täydennysmiehistönä. 
Alus toimi ISS:n pelastusaluksena kunnes palasi maahan marraskuussa 2013.

## Miehistö
* Fjodor Jurtšihin, Venäjän avaruusjärjestö, päällikkö
* Karen Nyberg, NASA
* Luca Parmitano, ESA

### Varamiehistö
* Mihail Tjurin, Venäjän avaruusjärjestö, päällikkö
* Richard Mastracchio, NASA
* Koichi Wakata, JAXA

## Lähteet

## Aiheesta muualla
HMS Loyalty (J217)

**HMS Loyalty** (viirinumero J217) Britannian kuninkaallisen laivaston Algerine-luokan miinanraivaaja.

## Valmistus

Alus tilattiin Harland and Wolffin telakalta Belfastista Pohjois-Irlannista, missä köli laskettiin 14. huhtikuuta 1941 telakkanumerolla 1142. Alus laskettiin vesille 9. joulukuuta 1942 nimellä *HMS Rattler* ja valmistui 22. huhtikuuta. Se nimettiin *HMS Loyaltyksi* kesäkuussa 1943.

## Palvelus
Palvelukseenotettaessa alus määrättiin 18. miinanraivaajalaivueeseen, johon se liittyi kesäkuussa 1943. Alus raivasi laivueen mukana miinoja Lymenlahdelta ja Englannin kanaalista. Elokuussa alus siirtyi laivueen mukana Harwichiin raivatakseen Pohjanmerellä. *Loyalty* siirrettiin 9. miinanraivaajalaivueeseen Doveriin.

Saksan laivaston sukellusvene *[[U-480]]* upotti 22. elokuuta 1944 aluksen torpedoimalla.

## Lähteet
*
*

### Viitteet
Marcel Fabre

**Marcel Fabre** (oikealta nimeltään *Marcel Fernández Peréz*, 1886–1929 Los Angeles) oli espanjalaissyntyinen näyttelijä ja elokuvaohjaaja.

Sirkusklovnina toimineen Fabren elokuvaura alkoi Ranskassa Pathén ja Éclairin komedioissa. Vuonna 1910 hän siirtyi Ambrosio Filmille Torinoon. Siellä hän teki 150 komediaa, joiden päähenkilönä toimi Robinet-niminen hahmo. Cinesin Tontolinin ja Itala Filmin Cretinettin kanssa kilpaillut Robinet oli pitkä ja kömpelö vapaa-ajattelija, joka usein joutui villeihin ja tuhoisiin takaa-ajoihin. Hänen kumppaninaan toimi Nilde Baracchin esittämä Robinette.

Vuonna 1913 Fabre ohjasi Ambrosiolle Albert Robidan romaaniin perustuvan seikkailuelokuvan *[[Le avventure straordinarissime di Saturnino Farandola]]* ja seuraavana vuonna futuristishenkisen *[[Amor pedestre]]n*. Myöhemmin Fabre muutti Yhdysvaltoihin, jossa hän jatkoi komedioiden tekemistä ja ohjasi Pete Morrisonin kanssa myös muutaman westernin. Menetettyään jalkansa työtapaturmassa Fabre työskenteli Universalin käsikirjoittajana.

## Elokuvia
* *[[Robinettin automobiili]]*, 1911
* *[[Le avventure straordinarissime di Saturnino Farandola]]*, 1913
* *[[Amor pedestre]]*, 1914

## Lähteet

## Aiheesta muualla
* Internet Movie Database: Marcel Fabre
Tekniikan ihmelapset

**Tekniikan ihmelapset** oli vuosina 2001–2004 vaikuttanut suomalainen pop/rock -yhtye. Yhtyeen muodostivat laulaja Vuokko Hovatta, kitaristi Marzi Nyman, basisti Jukka Kiviniemi ja rumpali Marko Timonen.  Vuonna 2004 ilmestynyt debyyttialbumi *[[Syntymäpäivä (albumi)|Syntymäpäivä]]* jäi yhtyeen ainoaksi julkaisuksi.

## Diskografia
*

## Lähteet
Tom Mäkitalo

**Tom Mäkitalo** (s. 6. toukokuuta 1995 Falun) on ruotsalainen jääkiekkoilija, joka pelaa Ruotsin neljänneksi korkeimmalla sarjatasolla HockeyTvåanissa pelaavan Mörrums GoIS:n riveissä. Hän on pelipaikaltaan keskushyökkääjä.

## Ura
Mäkitalo on Falu IF:n kasvatti. Hän oli kauden 2010–2011 päätteeksi nostamassa seuran J18-junioreita I-divisioonasta J18 Elitiin. Mäkitalo siirtyi seuraavaksi kaudeksi 2011–2012 Leksands IF:n J18-junioreihin. Hän oli J18 Allsvenskanissa joukkueen paras maalintekijä kahdeksalla osumallaan. Kaudella 2013–2014, kevään 2014 pudotuspeleissä Mäkitalo jakoi tehoilla 1+4=5 Leksandin J20-junioreiden sisäisen piste- ja syöttöpörssin voiton Martin Grönbergin kanssa. Hän jakoi myös joukkueen sisäisen tehotilaston voiton David Suvannon ja Tobias Ekbergin kanssa. 

Myös kaudella 2014–2015 Mäkitalo oli pudotuspeleissä Leksandin paras pistemies ja syöttäjä tehoilla 1+5=6. Hän debytoi samalla kaudella myös SHL:ssä, jossa Mäkitalo pelasi neljä runkosarjaottelua tehden yhden syöttöpisteen. Hän pelasi ensimmäisen SHL-ottelunsa 29. marraskuuta 2014 vieraissa Brynäs IF:ää vastaan.

Kauden 2015–2016 alussa Mäkitalo siirtyi vuoden mittaisella sopimuksella Mestis-joukkue KeuPa HT:n paitaan. Hän ei ollut kuitenkaan tyytyväinen omaan peliaikaansa ja purki yhteisymmärryksessä sopimuksensa marraskuussa 2015. Mäkitalo siirtyi samalla loppukaudeksi Norjan GET-ligaenin Kongsvinger Knightsiin. Hänen ensimmäinen täysi pääsarjakautensa toi 30 runkosarjaottelussa tehot 2+9=11 ja kuudessa karsintasarjan ottelussa tehot 1+4=5.

Mäkitalo palasi kaudeksi 2016–2017 kotimaahansa ja siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettanin Halmstad HF:ään.

Elokuussa 2017 Mäkitalo teki sopimuksen HockeyTvåanissa pelaavan Mörrums GoIS:n kanssa ja oli nostamassa joukkuetta takaisin HockeyEttaniin. Mäkitalo on jatkanut Mörrumsin joukkueessa ainakin kaudelle 2020–2021.

## Muuta
Mäkitalon suomalainen isä Jarmo pelasi omalla urallaan yli 400 Elitserien-ottelua, 100 SM-liigaottelua ja kahdet olympialaiset. Myös hänen setänsä Kari Mäkitalo pelasi SM-liigassa. Karin poika ja Tomin serkku Roope Mäkitalo on debytoinut Pelicansin SM-liigajoukkueessa.

## Tilastot

## Lähteet
*
*

### Viitteet
IPhone 6s

**iPhone 6s** on Applen älypuhelin, joka julkaistiin 9. syyskuuta 2015. Se tuli myyntiin kaupoissa Yhdysvalloissa 25. syyskuuta 2015. Samaan aikaan julkaistiin myös iPhone 6s Plus, jonka näyttö on 0,8 tuumaa suurempi. iPhone 6s:n värivaihtoehtoina on tähtiharmaa, hopea ja kulta ja uutena värivaihtoehtona ruusukulta.

## Ominaisuudet
iPhone 6s -puhelimessa on uudistunut 4,7 tuuman Retina HD 3D -kosketusnäyttö, jonka tarkkuus on 326 pistettä tuumaa kohti. Puhelimessa on 12 megapikselin takakamera ja viiden megapikselin etukamera. Kameralla voi kuvata 4K-videota. Käyttöjärjestelmänä on iOS 9, joka on päivitettävissä iOS 15.8.3 -versioon. Puhelimen suorittimena toimii A9-prosessori. iPhone 6s:stä on saatavilla neljä eri tallennustilavaihtoehtoa: 16&nbsp;Gt, 32&nbsp;Gt, 64&nbsp;Gt ja 128&nbsp;Gt. Lisäksi puhelimessa on 2&nbsp;Gt RAM-käyttömuistia. Akun kapasiteetti on 1&nbsp;715 milliampeerituntia. Puhelimessa on myös Touch ID -sormenjälkitunnistin.

## Lähteet

## Aiheesta muualla
Elli Kattelus

**Elli Kattelus** (s. 21. kesäkuuta 1996 Tampere) on suomalainen pesäpalloilija, joka edustaa Superpesiksessä pelaavaa Lapuan Virkiää. Pelipaikaltaan Kattelus on lukkari.

Katteluksen aikuisuran ensimmäinen seura oli Seinäjoen Maila-Jussit, jota hän edusti vuodet 2011-2013. Hän pelasi seuran paidassa Ykköspesiksessä 23 ottelua. Kaudeksi 2014 Kattelus siirtyi kasvattajaseuraansa, Superpesiksen Lapuan Virkiään. Avauskaudellaan hän pelasi yhden ottelun ja oli mukana voittamassa mestaruutta. Toisella kaudellaan Kattelus saavutti jälleen mestaruuden pelaten 34 ottelua ja tullen valituksi Itä–Länsi-otteluun Lännen joukkueeseen.

## Saavutukset
* Vuoden lukkari: 2015 

## Lähteet
Erik Varga

**Erik Varga** (s. 9. kesäkuuta 1976 Šaľa) on slovakialainen haulikkoammunnan maailmanmestari ja Euroopan-mestari. 185 senttimetriä pitkä ja 90 kilogrammaa painava Varga kilpailee trap-ammunnassa. Hän edustaa ŠKP Bratislavaa.

Varga on osallistunut kolmiin kesäolympialaisiin, vuosina 2008, 2012 ja 2016. Vuonna 2008 hän oli trapissa yhdeksäs ja vuonna 2012 kahdestoista. Vuonna 2016 hän jäi 21:nneksi. MM-kilpailuista Varga on saavuttanut kaksi kultaa vuosilta 2014 ja 2015. EM-kilpailuista hänellä on yksi kulta. Vuoden 2015 Euroopan kisoista Bakusta Varga saavutti kultaa sekajoukkuekilpailusta ja hopeaa henkilökohtaisesta kilpailuista.

Nuorten tasolla Vargalla on yksi MM-kulta sekä yksi EM-kulta ja -hopea. Vuonna 2013 hän voitti maailmancupin finaalin Abu Dhabissa. Vargalla on kaksi maailmancupin osakilpailuvoittoa.

## Lähteet
Labyrintti – Aavikkokokeet

**Labyrintti – Aavikkokokeet** () on vuonna 2015 ensi-iltansa saanut dystooppinen tieteistoimintaelokuva, jonka on ohjannut Wes Ball. Se on jatko-osa vuonna 2014 julkaistulle elokuvalle *[[Labyrintti (vuoden 2014 elokuva)|Labyrintti]]*. Elokuvasarjan kolmas osa, *[[Labyrintti – Tappava lääke]]*, sai ensi-iltansa alkuvuodesta 2018.

## Näyttelijät

## Lähteet
Track and Field Espoo

**Track and Field Espoo (TF Espoo) ry** on vuonna 2011 perustettu Espoossa toimiva yleisurheilun erikoisseura. Seuran perustehtävänä on tarjota monipuolista liikuntaa kaikille ikäryhmille.

TF Espoon kilparyhmässä urheilevat juniorit kuuluvat Suomen ehdottomaan kärkeen, varsinkin heittolajeissa; Antti Pränni (kultaa) ja Eero Ilomäki (hopeaa) ottivat kaksoisvoiton P14-sarjan kiekonheitossa Oulussa 23.8.2015 järjestetyissä SM-kilpailuissa. Lisäksi Antti otti hopeaa kuulassa. Seurassa toimii kilparyhmän lisäksi myös harrasteryhmät. Muiden lajien edustajille on oma harjoitusryhmä.
 
Harjoitusten pääpaino on motoriikan-, koordinaation- ja omankehon hallinnassa, joita harjoitetaan askeltikkailla, hyppynarulla, sekä erilaisilla aitadrilleillä, että telinevoimistelusta tutuilla harjoitteilla. Varsinainen lajiharjoittelu tulee mukaan 9-10 vuoden iästä alkaen. Lopullinen lajivalinta tehdään vasta 15-17 vuoden iässä. 

## Aiheesta muualla
* Track and Field Espoo kotisivut
Mustat kadut

**Mustat kadut** (*Rue Cases-Nègres*) on Euzhan Palcyn ohjaama ranskalainen draamaelokuva vuodelta 1983. Se perustuu Joseph Zobelin osin elämäkerralliseen romaaniin ja kertoo nuoren pojan kasvusta 1930-luvulla Martiniquen saaren sokeriruokotyöläisten joukosta sivistyneistön joukkoon. Lahjakas poika saa stipendin saaren pääkaupungin Fort-de-Francen oppikouluun, ja hänen isoäitinsä tulee mukaan ansaitakseen koulutusrahoja rikkaiden kaupunkilaisten palvelijana. Poika saa taitavasta aineestaan plagiointisyytteen ja erotetaan koulusta, mutta erehdys huomataan ja poika otetaan takaisin vapaaoppilaana.

*Mustat kadut* oli Euzhan Palcyn ensimmäinen pitkän elokuvan ohjaus, ja hän laati romaanin pohjalta myös käsikirjoituksen François Truffaut’n opastuksella. Elokuva ja Palcy palkittiin muun muassa Venetsian elokuvajuhlilla (4 palkintoa) ja César-palkintogaalassa.

## Lähteet
HMS Espiegle (J216)

**HMS Espiegle** (viirinumerot M216 ja J216) Britannian kuninkaallisen laivaston vuonna 1942 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin 15. marraskuuta 1940 Harland and Wolffin telakalta Belfastista, missä köli laskettiin 5. helmikuuta 1942 telakkanumerolla 1138. Se laskettiin vesille samana vuonna 12. elokuuta. ja valmistui vielä saman vuoden lopulla 1. joulukuuta.

## Palvelus
Euroopan sotatoimien päätyttyä alus raivasi miinoja 12. raivaajalaivueessa Maltan ja Pohjois-Afrikan väliltä, kunnes se siirrettiin lokakuussa 1945 estämään laittomia siirtolaiskuljetuksia Palestiinaan. Alus oli tehtävässä vuoteen 1948, jolloin operaatio lakkautettiin. Alus palasi Britteinsaarille, missä se siirrettiin 1948 reserviin. Alus oli Hartlepoolissa eikä palannut palvelukseen, vaikka se muutettiinkin sukellusveneidentorjuntakykyiseksi saattajaksi. Alus myytiin 1966 romutettavaksi BISCo:lle, joka siirsi työn Arnott Youngille Dalmuiriin. Alus saapui maaliskuussa 1967 Dalmuiriin.

## Lähteet

*
*
*

### Viitteet
HMS Mutine (J227)

**HMS Mutine** (viirinumerot M227 ja J227) Britannian kuninkaallisen laivaston 1943 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Harland and Wolffin telakalta Belfastista Pohjois-Irlannista, missä köli laskettiin 24. marraskuuta 1941 telakkanumerolla 1140. Alus laskettiin vesille 10. lokakuuta 1942 ja valmistui 26. helmikuuta 1943.

## Palvelus
Toisen maailmansodan Euroopan sotatoimien päätyttyä alus oli Välimerellä 12. raivaajalaivueessa, jossa se raivasi Genovan edustalla. Aluksen kotisatamana oli Napoli, kunnes se palasi 1946 Maltalle valmistautuakseen laivueen mukana paluuseen Britteinsaarille. Laivue, joka oli sijoitettuna Harwichiin, määrättiin raivaamaan miinoituksia Ranskan, Belgian ja Alankomaiden rannikoilta. Elokuussa 1946 alus oli kunnostettavana Portsmouthissa, minkä jälkeen se palasi laivueeseensa.

Alus poistettiin palveluksesta marraskuussa 1946 ja siirrettiin reserviin Sheenessissä, mistä se siirrettiin Harwichiin. Huhtikuussa 1956 alus palautettiin palvelukseen, kun se määrättiin korvaamaan *HMS Lysander* Portsmouthin miinanraivauksen koululaivana. Tarve kuitenkin poistui, jolloin alus siirrettiin lentokoneiden maalilaivaksi ja palautettiin Chathamissa reserviin.

Vaikka alus muutettiin 1958-1959 reservissä ollessaan sukellusveneiden torjuntakykyiseksi saattajaksi sitä ei enää palautettu palvelukseen. Vuonna 1966 alus sijoitettiin poistolistalle ja myytiin maaliskuussa 1967 BISCOlle. Alus hinattiin Barrowiin, mistä se siirrettiin 7. huhtikuuta T. W. Wardille Dalmuiriin romutettavaksi.

## Lähteet

*
*
*

### Viitteet
HMS Ready (J223)

Â
**HMS Ready** (viirinumero J223) Britannian kuninkaallisen laivaston 1943 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Harland and Wolffilta Belfastista, missä köli laskettiin 14. huhtikuuta 1941 telakkanumerolla 1143. Se laskettiin vesille 11. tammikuuta 1943 ja valmistui 21. toukokuuta.

## Palvelus
Sotatoimien päätyttyä alus raivasi laivueen mukana miinoituksia Britteinsaarten itärannikolla, kunnes se siirrettiin Plymouthin alaisuuteen raivaamaan lounaisen reitin ja Bristolin kanaalin aluetta. Maaliskuussa 1947 alus siirrettiin 3. raivaajalaivueeseen Port Edgariin. Alukselle asennettiin koekäyttöön laitteistoja, kunnes se poistettiin palveluksesta ja siirrettiin 1948 reserviin Chathamissa.

Reservissä alus siirrettiin myyntilistalle ja myytiin 1951 Belgialle.
Alus kunnostettiin J. S. Whiten telakalla Cowesissa, jonka jälkeen se luovutettiin Belgialle, joka liitti sen laivastoonsa nimellä *Jan van Haverbreke*. Alus oli 10 vuotta Belgian laivastossa, kunnes se myytiin 7. maaliskuuta 1961 romutettavaksi Brüggeen. Alus saapui elokuussa romuttamolle.

## Lähteet

*
*
*

### Viitteet
Luontokuvaajan matkaopas

**Luontokuvaajan matkaopas – Suomi ja muu maailma** on toimittaja ja luontokuvaaja Tuomo Björkstenin teos, jossa hän kertoo kuvin, kartoin ja tekstein parhaista kuvauskohteista eri puolilla maailmaa, joskin pääpaino on Suomessa.

Artikkeleita Suomessa olevista kohteista ovat:
* Kuusamo
* Lappi (jossa myös Norjan kohteita)
* Merikarvia, Meri-Pori ja Kalajoen seutu
* Suomenoja, Espoo
* Langinkoski, Kotka
* Ruissalo, Turku
* Utö, Parainen
* Ahvenanmaa
Muualta maailmasta kohteita on seuraavista maista:
* Hornborga, Ruotsi
* Viro
* Islanti
* Afrikka
* Kenia
* Namibia ja Botswana
* Etelämanner

Omat artikkelit on teerien kuvaamisesta, petojen kuvaamisesta Suomessa ja arktikan eli arktisten vesilintujen muuton kuvaamisesta.

Verkkosivullaan Björksten korjaa kirjaan pujahtaneet virheet: Utö Saaristomeren eteläreunalla eikä Suomenlahdella. Utön omistussuhteissa on virheellinen tieto saaren rakennusten omistussuhteista. Hanna Kovanen omistaa vain vanhan upseerikerhon, muut majoitustojen omistajat ovat kotiseutuyhdistys ja muut utöläiset. Kovanen kuitenkin välittää majoitusta niihinkin.

Afrikka-artikkelissa Kruger on kirjoitettu virheellisesti G:llä.

## Arviot
Johanna Mehtola kirjoittaa Suomen Luonto -lehdessä, että kirjan kartat esimerkiksi teerien soidinpaikoista arveluttavat häntä. Hän kiittää upeita kuvia mutta olisi kaivannut niihin lajitietoja.

## Lähteet
HMS Rinaldo (J225)

**HMS Rinaldo** (viirinumerot M225 ja J225) Britannian kuninkaallisen laivaston 1943 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Harland and Wolffilta Belfastista, missä köli laskettiin 22. syyskuuta 1942 telakkanumerolla 1144. Alus laskettiin vesille 20. maaliskuuta 1943 ja valmistui vielä samana vuonna 18. kesäkuuta.

## Palvelus
Alus raivasi Maltan rannikolla ja Egeanmerellä miinoituksia, kunnes se palasi Britteinsaarille kesäkuussa 1946. Alus poistettiin palveluksesta Portsmouthissa ja siirrettiin reserviin, kun varastot oli tyhjennetty. Alus palautettiin palvelukseen toukokuussa 1951 ja liitettiin Portlandissa pidetyn miehistökoulutuksen jälkeen 4. raivaajalaivueeseen Harwichiin, missä se oli raivauskoulutuksessa ja Kotilaivastossa. Alus osallistui kesäkuussa 1953 kruunajaisten yhteydessä Spitheadissa järjestettyyn laivastokatselmukseen. Alus poistettiin 1955 palveluksesta ja siirrettiin Portsmouthin reserviin. Alus sijoitettiin 1961 poistolistalle ja myytiin romutettavaksi BISCOlle, joka siirsi romutuksen Sunderlandiin C. W. Dorkinille. Alus saapui 12. elokuuta 1961 romutettavaksi Sunderlandiin.

## Lähteet
*
*
*

### Viitteet
HMS Rosario (J219)

**HMS Rosario** (viirinumero J219) Britannian kuninkaallisen laivaston 1943 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Harland and Wolffilta Belfastista, missä köli laskettiin 22. syyskuuta 1942 telakkanumerolla 1145. Se laskettiin vesille 3. huhtikuuta 1943 ja valmistui vielä samana vuonna 9. heinäkuuta.

## Palvelus
Alus poistettiin palveluksesta 1947, minkä jälkeen se makasi ankkurissa Port Edgarissa. Alus sijoitettiin myyntilistalle ja myytiin Belgialle. Alus luovutettiin kunnostuksen jälkeen Belgialle, joka liitti 15. tammikuuta 1953 sen laivastoonsa nimellä *De Moor*. Alus poistettiin palveluksesta 1969 ja romutettiin 1970 Brüggessä.

## Lähteet

*
*
*

### Viitteet
Abd al-Halim Abu Ghazala

**Abd al-Halim Abu Ghazala** (15. tammikuuta 1930 – 6. syyskuuta 2008) oli Egyptin puolustusministeri ja maan armeijan komentaja. Sotilasarvoltaan hän oli kenttämarsalkka.

## Elämäkerta
Abu Ghazala syntyi Al-Zohourissa vuonna 1930 ja liittyi Egyptin armeijaan vuonna 1948. Vuonna 1952 hän otti osaa tuolloisen Egyptin kuningas Farukin syrjäyttäneeseen vallankaappaukseen, sekä vuosina 1967 ja 1973 Israelin vastaisiin sotiin. Vuonna 1981 Abu Ghazalasta tuli Egyptin puolustusministeri ja maan armeijan komentaja. Nimitystään seuranneena päivänä hänet ylennettiin kenttämarsalkaksi. Presidentti Anwar Sadatin murhan jälkeen vuonna 1981 hän käytti asemaansa pitääkseen yllä Israelin kanssa vuonna 1979 solmittua haurasta rauhansopimusta. Vuonna 1987 Abu Ghazala erotettiin sen jälkeen, kun hänen väitettiin ottaneen osaa juoneen hankkia laittomasti ohjusteknologiaa Yhdysvalloista. Hän jäi pois julkisuudesta vuonna 1993 ja kuoli Kairossa 6. syyskuuta 2008.

## Lähteet
HMS Vestal (J215)

**HMS Vestal** (viirinumero J215) Britannian kuninkaallisen laivaston 1943 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Harland and Wolffilta Belfastista, missä köli laskettiin 11. tammikuuta 1943 telakkanumerolla 1147. Se laskettiin vesille 19. kesäkuuta ja valmistui vielä samana vuonna  24. elokuuta.

## Palvelus
Alus upposi 26. heinäkuuta 1945 Phuketinlahdella kamikazen osuttua siihen.

## Lähteet
*
*
*

### Viitteet
HMS Spanker (J226)

**HMS Spanker** (viirinumero J226) Britannian kuninkaallisen laivaston 1943 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Harland and Wolffilta Belfastista, missä köli laskettiin 22. syyskuuta 1942 telakkanumerolla 1146. Se laskettiin vesille 20. huhtikuuta 1943 ja valmistui vielä samana vuonna 20. elokuuta.

## Palvelus
Toisen maailmansodan Euroopan sotatoimien päätyttyä alus raivasi miinoja Adrianmerellä ja Maltan edustalla sekä Egeanmerellä, kunnes se palasi toukokuussa 1946 laivueensa mukana Britteinsaarille. Miehistön levon jälkeen alus siirrettiin Cuxhaveniin miinanraivaukseen, kunnes se siirrettiin joulukuussa Port Edgariin miinanraivauksen koululaivaksi.

Alus poistettiin palveluksesta joulukuussa 1947, minkä jälkeen se oli ankkurissa Port Edgarissa. Alus siirrettiin myyntilistalle ja myytiin 1952 Belgialle. Kesäkuusta 1952 helmikuuhun 1953 alus oli kunnostettavana Hullissa. Telakalta vapauduttuaan alus luovutettiin Belgialle, joka liitti sen laivastoonsa 25. helmikuuta nimellä *De Brouwer*. Alus poistettiin palveluksesta 1963. Alus myytiin romutettavaksi 1968 ja romutettiin Ghentissä.

## Lähteet

*
*
*

### Viitteet
HMS Plucky (J295)

**HMS Plucky** (viirinumerot M295 ja J295) Britannian kuninkaallisen laivaston 1943 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Harland and Wolffilta Belfastista, missä köli laskettiin 20. huhtikuuta 1943 telakkanumerolla 1203. Alus laskettiin vesille 29. syyskuuta ja valmistui vielä samana vuonna 10. joulukuuta.

## Palvelus
Alus saapui 15. kesäkuuta 1956 hinattuna romutettavaksi Clayton and Davielle Dunstoniin.

## Lähteet
*
*
*

### Viitteet
HMS Recruit (J298)

**HMS Recruit** (viirinumerot M298 ja J298) Britannian kuninkaallisen laivaston 1944 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Harland and Wolffilta Belfastista, missä köli laskettiin 20. huhtikuuta 1943 telakkanumerolla 1204. Se laskettiin vesille saman vuoden lopulla 26. lokakuuta ja valmistui 14. tammikuuta 1944.

## Palvelus
T. W. Wardi Barrow-in-Furnessissa aloitti aluksen romuttamisen syyskuussa 1965.

## Lähteet
*
*
*

### Viitteet
HMS Rifleman (J299)

**HMS Rifleman** (viirinumerot M299 ja J299) Britannian kuninkaallisen laivaston 1944 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Harland and Wolffilta Belfastista, missä köli laskettiin 20. huhtikuuta 1943 telakkanumerolla 1205. Alus laskettiin vesille vielä samana vuonna 25. marraskuuta ja valmistui 11. helmikuuta 1944.

## Palvelus
Alus romutettiin vuonna 1972 Barrow-in-Furnessissa.

## Lähteet
*
*
*

### Viitteet
HMS Pickle (J293)

**HMS Pickle** (viirinumerot M293 ja J293) Britannian kuninkaallisen laivaston 1943 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Harland and Wolffilta Belfastista, missä köli laskettiin 11. tammikuuta 1943 telakkanumerolla 1201. Se laskettiin vesille 3. elokuuta ja valmistui vielä samana vuonna 15. lokakuuta.

## Palvelus
Alus poistettiin palveluksest syyskuussa 1945 Plymouthissa ja siirrettiin reserviin. Alus siirrettiin huhtikuussa 1951 Plymouthista Harwichiin. Kun reservilaivaston Harwichin divisioona lakkautettiin alus hinattiin Portmouthiin. Reservilaivastoa puolustusselonteon mukaisesti supistettaessa 1957 alus sijoitettiin poistolistalle ja myytiin Ceylonin laivastolle heinäkuussa 1958. Alus hinattiin Devonportiin, missä se siirrettiin telakalle. Alukselle tehtiin välttämättömät korjaukset, minkä jälkeen se luovutettiin 18. elokuuta ostajalle. Alus liitettiin laivastoon nimellä *Parakrama*. Palvelukseen oton jälkeen alus purjehti Ceylonille. Alus oli palveluksessa, kunnes se myytiin 1964 Hongkongissa romutettavaksi.

## Lähteet
*
*
*

### Viitteet
HMS Pincher (J294)

**HMS Pincher** (viirinumerot M294 ja J294) Britannian kuninkaallisen laivaston 1943 valmistunut Algerine-luokan miinanraivaaja toisessa maailmansodassa.

## Valmistus

Alus tilattiin Harland and Wolffilta Belfastista, missä köli laskettiin 11. tammikuuta 1943 telakkanumerolla 1202. Alus laskettiin vesille 19. elokuuta ja valmistui vielä samana vuonna 12. marraskuuta.

## Palvelus
Alus saapui 7. maaliskuuta 1962 hinattuna romutettavaksi Clayton and Davielle Dunstoniin.

## Lähteet
*
*
*

### Viitteet